text: कानपुर। फिल्म इंडस्ट्री के दो सबसे बड़े स्टार्स शाहरुख खान और अमिताभ बच्चन को लेकर खबर है कि वे सुजॉय घोष की अपकमिंग क्राइम-थिलर मूवी 'बदला' में साथ काम करेंगे। बिग बी जहां इस मूवी में एक्टिंग करेंगे वहीं किंग खान इसके प्रोड्यूसर की जिम्मेदारी निभाएंगे। तापसी पन्नू पहले ही इस प्रोजेक्ट से जुड़ चुकी हैं। यह 'पिंक' मूवी के बाद दूसरा मौका होगा जब तापसी और अमिताभ साथ काम करते नजर आएंगे।